open-index/open-wikipedia-markdown huggingface dataset:
Joselis Kaganeumanas

**Joselis Kaganeumanas** arba **Josifas Šleimė Kahanemanas** () (1888 m. gegužės 13 d. Kuliuose, Rusijos imperija – 1969 m. rugsėjo 3 d. Bene Berake, Izraelis) – Panevėžio ješivos rabinas, Talmudo mokytojas.

## Biografija

Gimė 1888 m. gegužės 13 d. Kuliuose. Vaikystėje mokėsi Plungės ješivoje pas rabiną Chaim Yitzchak Bloch Hacohen. Būdamas 14 metų pradėjo studijuoti Talmudą Telšių ješivoje pas rabiną Eliezer Gordon, kur mokėsi iki 20 metų. Vėliau išvyko mokytis į Naugarduko ješivą, kur praleido pusę metų. Vėliau trejus metus mokėsi Rodūnios ješivoje pas rabinus Yisrael Meir Kagan ir Naftoli Trop.

Vedė Vidžių miestelio rabino dukrą ir 1911 m. pats tapo miestelio rabinu, kai jo uošvis buvo paskirtas Ukmergės rabinu. Nuo 1916 m. vadovavo Gardino ješivai. 1919 m. jis buvo išrinktas Panevėžio rabinu ir tais pačiais metais įkūrė Panevėžio ješivą „Ochel Icchak“, kuri po Lietuvos nepriklausomybės paskelbimo tapo viena didžiausių Lietuvoje. Jo iniciatyva mieste pastatytos trys ješivos ir vaikų namai. 1923 m. buvo išrinktas į Lietuvos Antrąjį Seimą, kur priklausė žydų frakcijai.

1940 m. emigravo į Palestiną. Bene Berako mieste rinko lėšas naujai Panevėžio ješivai, kuri buvo įkurta 1944 m. ir virto ištisu mokomuoju kompleksu. Joje mokėsi daugiau kaip tūkstantis mokinių. Izraelyje ir dabar veikia garsi seminarija, pavadinta Panevėžio vardu, kuri laikoma pasaulyje viena iš didžiausių. Kahanemanas buvo ilgametis jos vadovas ir Izraelio Didžiųjų Toros žinovų tarybos narys. Mirė 1969 m. rugsėjo 3 d. Bene Berake.


Vaizdas:Ponivez1.JPG|Panevėžio ješiva Bene Berake
Vaizdas:Hashomer-Kahanman St יוני 2009 016.jpg|Gatvė pavadinta rabino garbei Bene Berake


## Nuorodos
* Josifas Šleimė Kahanemanas ;
* www.jewishgen.org Kuliai (ang.);
* KAGANEMANAS Joselis Šloimė / KAHANEMAN Yosef Shlomo (1888–1969), lrs.lt.

## Šaltiniai
Refleksinė epilepsija

**Refleksinė epilepsija** (dar vadinama *aplinkos epilepsija*) – traukuliai, kuriuos sukelia natūrali aplinka dirgindama žmogaus jutimo organus. Iš visų refleksinės epilepsijos rūšių visuomenėje labiausia žinoma yra fotosensityvinė epilepsija. Refleksinė epilepsija yra pati rečiausia epilepsijos forma, ir būna tiktais generalizuota (ne parcialinė). Refleksinė epilepsija gali būti diagnozuota tiktais naudojant EEG ir fotojautrumo testus.

## Klasifikacija
Yra daugybė refleksinės epilepsijos rūšių, tame tarpe:
* Fotosensityvinė epilepsija
* Skaitymo epilepsija
* Karšto vandens epilepsija
* Audiosensityvinė epilepsija

Generalizuoti traukuliai, ypatingai miokloniniai ir toniniai-kloniniai, yra dažniausiai sutinkami refleksinės epilepsijos tipai, tačiau gali nutikti ir kitų tipų traukuliai.

## Gydymas
Prieš paskiriant antiepilepsinius vaistus pirmiausia reikia nustatyti koks stimulas sukelia epilepsinius priepuolius. Refleksinei epilepsijai gydyti dažniausia yra skiriami vaistai: *Valproate*, *carbamazepine* ir *clonazepam*, tačiau perspektyvoje daug žada *lamotrigine*, *levetiracetam* ir kiti nauji antiepilepsiniai vaistai.

## Šaltiniai

## Nuorodos
* Reflex Epilepsy Overview Medscape Reference.

* Precipitating Stimuli for Reflex Seizures International League Against Epilepsy.
Avidemux

**Avidemux** – nemokama ir atvirojo kodo montavimo programa, skirta vaizdo montavimui ir apdorojimui. Parašyta C++ kalba, naudotojo sąsaja sukurta su GTK+ ir Qt įrankiais.

## Ypatybės
Avidemux galima redaguoti nelinijinį vaizdo įrašą, pridėti vaizdo efektų (vadinamų *filters*), perkoduoti video į įvairius formatus. Keletas vaizdo efektų buvo perkelti iš MPlayer ir Avisynth programų. Su Avidemux į video failą taip pat galima įterpti arba iškirpti garso takelius.

Avidemux įdiegti titrų apdorojimo įrankiai, tiek optiniams DVD titrų simboliams aptikti, tiek ir prie vaizdo įrašo prilipintiems titrams redaguoti. Avidemux palaiko įvairius titrų formatus, įskaitant. SUB, .SSA, .ASS ir. SRT.

Nors programa pirmiausiai valdoma naudojantis naudotojo sąsaja, tai galima daryti ir komandine eilute.

## Nuorodos
* Oficiali svetainė
Audiosensityvinė epilepsija

**Audiosensityvinė epilepsija** tai retai pasitaikanti refleksinės epilepsijos rūšis, kurią sukelia garsinis stimulas (muzika arba tam tikri dažniai). Pas skirtingus pacientus yra skirtingas jautrumas muzikai. Vieni pacientai yra jautrūs tam tikram muzikiniam stiliui arba ritmui, tuo tarpu kiti pacientai yra jautrūs garsų spektrui, kaip kad, pavyzdžiui, suvirinimo aparato arba dirbančio variklio skleidžiamiems garsams. Pirmą kartą audiosensityvinę epilepsiją aprašė Dr. Acerkman ir Banks 1884 metais. Audiosensityvinę epilepsiją yra sunku diagnozuoti, kadangi dažniausia trigerinis stimulas yra nežinomas.

Audiosensityvinė epilepsija yra labai reta liga, kurios atvejų JAV užfiksuota tik penki ar šeši. Paskutinis – Niujorke gyvenančiai moteriai priepuolis pasireiškė dėl repo atlikėjo Sean Paul dainos. Priepuoliai amerikietei prasidėjo palengva, o vėliau kartojosi daugiau nei keturis kartus per savaitę. Prieš kelis iš jų ji klausėsi būtent Sean Paul muzikos.

Audiosensityvinės epilepsijos viena iš rūšių yra *muzikogeninė epilepsija*. Muzikogeninę epilepsiją sukelia vien tik bandymas prisiminti tam tikrą garsą arba melodiją. Muzikogeninė epilepsija gali būti didžioji (*grand mal*) arba sudėtinga parcialinė. Yra duomenų kad muzikogeninė epilepsija gali kilti netgi miego metu sapnuojant mėgstamą muzikinę melodiją.

## Simptomai
Epilepsinius traukulius sukelia trigeriniai garsai, kuriuos pacientas ką tik išgirdo, kai kuriais atvejais epilepsiniai traukuliai gali nutikti po ilgesnio laiko besiklausant triukšmo. Paciento reakcija išgirdus trigerinius garsus gali būt vidurių paleidimas, prakaitavimas viso kūno nekontroliuojami spazmai, klausos netekimas, kraujo spaudimo padidėjimas, kvėpavimo ritmo pasikeitimas, beprasmių žodžių kartojimas, staigus akių įbedimas į vieną tašką, tapimas nebejautriu, kovojimas su bet kuo, kas bando padėti, ir sąmonės netekimas.

## Gydymas
Gydymas yra dvejopas. Pirmiausia reikia nustatyti garso šaltinius, kurie sukelia epilepsinius traukulius ir eliminuoti šiuos garso šaltinius jei tik įmanoma. Terapija vykdoma pacientui duodant klausytis muziką arba garsus pakankamai dažnai, kad smegenys priprastų. Gydymui naudojami antikonvulsiniai medikamentai, tokie kaip kad *carbamazepine* ir *phenytoin*, tačiau nėščios moteris neturėtų vartoti šių vaistų.

## Nuorodos
* Seizures Caused by Sound 
* Musicogenic Epilepsy and Other Seizure Triggers
Bahardeno urvas

**Bahardeno urvas** () – karstinis urvas Turkmėnistane, Kopetdago kalnų šiaurinėje papėdėje, 19 km į pietryčius nuo Baharli (buv. Bahardeno) miestelio. Urvas yra 55 gylyje, jo ilgis 250 m, plotis iki 50 m, aukštis iki 26 m. Yra dvi grotos iš kurių apatinėje telkšo Kou Atos požeminis ežeras (plotas 3000 m², ilgis 75 m, plotis 23 m, gylis iki 14 m), kurio vanduo yra apie 37 °С ir lengvai mineralizuotas (yra sieros vandenilio, stroncio, silicio rūgšties). Pats urvas sudarytas iš klinties, turi 5 išėjimus.

Urve gyvena šikšnosparniai, graužikai, balandžiai, alpinės kuosos, žalvarniai, ~50 bestuburių rūšių. Slūgso guano sluoksnis.

Bahardeno urvas yra turistinis objektas, įrengtas apšvietimas, lankytojai maudosi Kou Atos ežere.

## Šaltiniai
Beherdenas

**Beherdenas** () – miestas pietų Turkmėnistane, Ahalo velajate, 101 km į šiaurės vakarus nuo Ašchabado, Kopetdago šiaurinėje pašlaitėje. Pro miestą eina pagrindinis Turkmėnistano plentas М37, yra geležinkelio stotis prie Ašchabado-Turkmėnbašio linijos, greta driekiasi Karakumų kanalas. Už 19 km nuo Baharli yra Bahardeno urvas su požeminiu ežeru.

## Istorija
Gyvenvietė žinoma nuo XIX a., išaugo nutiesus geležinkelį. Vadinta Bahardenu (). Sovietmečiu turėjo miesto tipo gyvenvietės statusą, veikė kilimų audimo fabrikas. Miesto statusas suteiktas 2008 m.

Kurį laiką vadintas **Baharli** (), bet 2018 m. atstatytas senasis pavadinimas.

## Šaltiniai
Ringa Baltrušaitė

**Ringa Baltrušaitė** (g. 1970 m. vasario 11 d.) – Lietuvos šaulė iš lanko, teisėja.

## Biografija
1989 m. sportininkė laimėjo aukso medalį individualios daugiakovės rungtyje Lietuvos čempionate. 2002 m. Baltrušaitė Lietuvos čempionate pirmą karta tapo nugalėtoja šaudyme iš olimpinio lanko. Vėliau šį titulą sportininkė apgynė dar keturis kartus: 2003 m., 2004 m., 2005 m. ir 2007 m, o 2005 m. pirmą kartą tapo ir Baltijos šalių čempionato nugalėtoja. Nuo 2005 m. iki 2008 m. pagerino 43 Lietuvos rekordus įvairiose šaudymo iš lanko rungtyse. 2004 m. atstovavo Lietuvai Europos čempionate bei 2007 m. Pasaulio čempionate, kuriame užėmė 116 vietą. 2012 m. pirmajame Lietuvos kyudo čempionate Vilniuje sportininkė pelnė bronzos medalį, o 2013 m. tapo ir šalies čempione.

Nuo 2004 m. iki 2008 m. buvo Lietuvos lankininkų federacijos generalinė sekretorė. Lietuvos kyudo federacijos prezidentė.

2021 m. dalyvavo kaip sporto varžybų teisėja Tokijo olimpinėse žaidynėse.

## Šaltiniai
Arvydas Čepulionis

**Arvydas Čepulionis** (g. 1962 m. kovo 29 d.) – Lietuvos šaulys iš lanko. Beveik visų Lietuvos nacionalinių rekordų olimpiniu lanku savininkas.

## Biografija
2010 m. sportininkas pripažintas geriausiu metų lankininku olimpiniuose lankuose. Tais pačiais metais Lietuvos čempionate sportininkas pelnė aukso medalį olimpinių lankų komandinėje įskaitoje ir du bronzos medalius individualiuose olimpinių ir skriemulinių lankų rungtyse.

## Šaltiniai
Aleksandras Dvorkinas

**Aleksandras Dvorkinas** (Алекса́ндр Леони́дович Дво́ркин, g. 1955 m. rugpjūčio 20 d. Maskva) – profesorius, istorikas, teologas ir naujųjų religinių judėjimų Rusijoje ekspertas.

## Biografija
1997 m. kovo 7 d. emigravo iš Rusijos į JAV. 1980 m. baigė Niujorko universitetą bakalauro laipsniu pagal specialybę „Rusų literatūra“ ir tęsė mokslus Šventojo Vladimiro stačiatikių dvasinėje akademijoje, kurią baigė 1983 m. teologijos mokslų kandidato laipsniu. 1988 m. Fordhemo universitete Niujorke, vadovaujant teologui Joanui Mejendorfui, apgynė daktaro disertaciją „Ivanas Rūstusis kaip religinis tipas“. 1991 m. gruodžio 31 d. grįžo į Rusiją ir buvo priimtas į Maskvos patriarchato Religinio švietimo ir katekizacijos skyrių.

Nuo 1993 m. vadovauja Šventojo kankinio Ireniejaus, Liono arkivyskupo, Informacijos ir konsultacijų centrui (nuo 2003 m. – Religijotyros centras). Šis centras yra Europos sektantizmo tyrimų ir informacijos centrų federacijos (FECRIS) narys korespondentas.

Nuo 1993 iki 1999 m. – Rusijos stačiatikių universiteto bažnytinės istorijos profesorius. Dabar – Šventojo Tichono stačiatikių teologijos instituto Sektotyros katedros vedėjas.

Jis yra Tarptautinio instituto šiuolaikiniam sektantizmui tirti „Dialog Centre“ viceprezidentas ir FECRIS direktorių tarybos narys. Maskvos patriarchato žurnalo „Prozrenije“ („Praregėjimas“) anti-sektantiškojo priedo atsakingasis redaktorius.

## Veikla
Devynių knygų (dešimtoji rengiama spaudai) autorius bei kitų 4 knygų redaktorius ir sudarytojas. Taip pat daugiau kaip 450 publikacijų 15 kalbų autorius.

A. L. Dvorkino knygų bendras tiražas viršija 350 tūkstančių egzempliorių.

Aleksandras Leonidovičius Dvorkinas inicijavo Bhagavad Gitos uždraudimo teismą Rusijoje, siekdamas uždrausti ISKCON *[[Bhagavad Gita| Bhagavad Gitos]]* leidimą. 2012 m. kovo 21 d. Rusijos apeliacinis teismas atmetė A. Dvorkino peticiją ir palaikė žemesnės instancijos teismo sprendimą.

## Bibliografija
* Knyga: Aleksandras Dvorkinas “Sektos. Totalitarinių sektų apžvalga.” (“Сектоведение. Тоталитарные секты.”). Lietuviškas vertimas iš rusų kalbos. 
* Александр Леонидович Дворкин. “Сектоведение. Тоталитарные секты.” Knyga originalo kalba (rusiškai). 

## Šaltiniai
Jelena Babinina

**Jelena Babinina** (g. 1977 m. birželio 28 d.) – Lietuvos šaulė skriemuliniais lankais.

## Biografija
2010 m. Lietuvos čempionato čempionė. 2011 m. Europos Grand Prix etape Antalijoje iškovojo bronzos medalį mišrioje komandoje su Vladu Šigausku. 2013 m. Europos uždarų patalpų čempionato bronzos medalininkė. Lietuvos nacionalinei rinktinei priklausė 2007–2016 m.

## Išnašos
Kiudo

**Kiudo** (jap. *lanko kelias*) – iš Japonijos kilęs kovos menas su lankais.

## Istorija
Tai yra viena seniausių kovos meno rūšių. Pirmieji piešiniai, kuriuose vaizduojamas didelis asimetriškas japonų lankas, siekia Jajoi periodą (500 m. pr. m. e. - 300 m.). Pirmos rašytinės žinios apie japoniškus lankus randamos kinų kronikoje Weishu (apie 297 m.).

## Technika

Nuo visų kitų šaudymo iš lanko būdų japoniškas skiriasi savo ypatingos formos ir ilgio lanku bei šaudymo technika. Japoniškas tradicinis lankas yra asimetrinis, apie 2,20 m ilgio, gaminamas iš bambuko. Strėlės yra apie 1 m ilgio, taip pat gaminamos iš bambuko. Templė kabinama specialiu grioveliu, esančiu ant dešinės rankos pirštinės nykščio. Lankas iškeliamas virš galvos ir tempiamas abiejomis rankomis žemyn. Paleidimo momentu lankas sukamas į kairę, taip suteikiant strėlei tiesią trajektoriją bei papildomą strėlės išmetimo greitį.
 
### Šūvis
Šūvio technika detaliai aprašyta Japonijos Kyudo Federacijos (ANKF) ir jos yra laikomasi visuose pagal IKYF organizuojamuose renginiuose:
*pėdų pastatymas;
*kūno sustatymas;
*lanko paruošimas (templės užkabinimas dešine ranka, lanko paėmimas kaire ranka, žvilgsnio nukreipimas į taikinį);
*lanko pakėlimas;
*lanko tempimas iki antakių linijos;
*pilnas įtempimas: (vertikalios ir horizontalios kūno linijų sustatymas, galutinis išsitempimas);
*paleidimas;
*išlikimas po šūvio.

## Profesionalus sportas
2006 m. įkurta Tarptautinė kyudo federacija (IKYF) vienija apie pusę milijono šaulių iš 17 šalių. 2010 m. Tokijuje surengtas pirmasis pasaulio čempionatas. 2012 m. Vilniuje surengtas pirmasis Lietuvos čempionatas. Lietuvos kyudo federacija (prezidentė - Ringa Baltrušaitė) yra tarptautinės federacijos pilnateisė narė.
Lietuvos lankininkų federacija

**Lietuvos lankininkų federacija** – pagrindinė šaudymo iš lanko sporto organizacija Lietuvoje. Organizuoja kasmetinį Lietuvos šaudymo iš lanko čempionatą.

## Istorija
Lietuvos lankininkų federacija 1999 m. oficialiai buvo priimta į Tarptautinę šaudymo iš lanko federaciją.

Lietuvos lankininkų federacija yra oficiali Lietuvos tautinio olimpinio komiteto narė.

## Klubai

* Lankininkų sporto klubas (Vilnius),
* Lankininkų klubas “Strėlė”(Vilnius),
* Sporto klubas “Klaipėdos lankininkai”(Klaipėda)
* “Kauno lankininkai”(Kaunas),
* Klaipėdos miesto netradicinių sporto šakų klubas “Harmonija” (Klaipėda),
* “Auksinis šaulys” (Šiauliai),
* Utenos lankininkų klubas (Utena),
* Lankininkų klubas “Žaliasis lankas” (Alytus)
* Sporto klubas “Ugninė strėlė” (Marijampolė)
* Jaunimo brizas (Molėtai),
* Laisvalaikio ir sporto klubas “Vajetau” (Pakruojis).

## Struktūra
### Dabartiniai vadovai
* Prezidentas – Gediminas Maksimavičius
* Viceprezidentas – Kazimieras Janušas
* Generalinė sekretorė – Laura Urvakytė

### Buvę vadovai
;Prezidentai
*Regimantas Čiupaila (1998-2002)
*Gediminas Maksimavičius (2002-2004)
*Mindaugas Baranauskas (2004-2008)
*Vladas Šigauskas (2008-2010)
*Stanislavas Surutkovičius (1010-1011)
*Kazimieras Janušas (2011-2015)
*Gediminas Maksimavičius (2015- dabar)

## Nuorodos
* Oficiali svetainė
Kembridžšyras

**Kembridžšyras** () – grafystė Rytų Anglijos regione. Šiaurėje ribojasi su Linkolnšyru, šiaurės rytuose su Norfolku, rytuose su Safolku, pietuose su Eseksu ir Hartfordšyru, bei Bedfordšyro ir Nortamptonšyro grafystėmis vakaruose. Administracinis centras – Kembridžas.

Šiuolaikinis Kembridžšyras buvo sudarytas iš *Kembridžšyro* ir *Hantingdonšyro* istorinių grafysčių.

Dideli grafystės plotai yra žemumoje. *Holme Fen* vieta yra JK žemiausias fizinis taškas 2,75 m žemiau jūros lygio. Aukščiausia vieta *Great Chishill* kaime – 146 m virš jūros lygio.

## Rajonai
Grafystė yra padalinta į septynis rajonus:

 
# Kembridžas
# Pietų Kembridžšyras
# Hantingdonšyras
# Fenlandas
# Rytų Kembridžšyras
# Piterboras

## Miestai
Didžiausi Kembridžšyro miestai pagal gyventojų skaičių:

## Šaltiniai

## Nuorodos
* Kembridžšyro grafystės savivaldybė
Bjera Vilidžas

**Bjera Vilidžas** () – kaimas Sent Vinsente ir Grenadinuose, Sent Vinsento salos rytinėje pakrantėje, Šarlotės parapijoje. Ketvirta pagal dydį gyvenvietė šalyje. Tai taip pat pakrantinis miestelis ir yra vienas iš didžiausių uostų parapijoje.
Spencer Compton

**Spenseris Komptonas, pirmasis Vilmingtono grafas** (; 1673 m. – 1743 m. liepos 2 d.) – britų valstybės ir politinis veikėjas, vigų partijos narys, vyriausybės narys nuo 1715 m. iki savo mirties. 1742–1743 m. buvo antruoju Didžiosios Britanijos premjeru po sero Roberto Valpolo, nors tuo metu šalį iš tikro valdė Slaptosios tarybos vadovas John Carteret.

## Biografija

Buvo trečiasis sūnus Nortamptono grafo Džeimso Komptono antrojoje santuokoje. Išsilavinimą gavo Šv. Pauliaus mokykloje Londone, Oksfordo *Trinity College*. Pirmą kartą pateko į Bendruomenių rūmus 1698 m.

Nepaisant to, kad jo šeimos nariai priklausė įtakingam torių partijos ratui, Spenseris Komptonas po ginčų su savo broliu tapo vigų partijos nariu. Jis greitai ėmė reikštis Parlamente kaip žymus valstybės veikėjas iš vigų tarpo ir tapo sero Roberto Valpolo bendražygiu. Jų draugystė truko virš 40 metų.

1742 m. sausio mėn. jis pakeitė Valpolą iždo pirmojo lordo ir premjero postuose, nors tuo metu vyriausybei faktiškai vadovavo John Carteret. Tuo metu Komptono sveikatai blogėjant kai kurie sprendimai buvo priimami be jo žinios. Šiame poste jis išbuvo iki pat savo mirties, mirė būdamas nevedęs ir nepalikdamas testamento, todėl visi jo buvę titulai taip ir liko nepaveldėti.

## Nuorodos

* Sąrašas:Jungtinės Karalystės premjerai
* [Spenseris Komptonas (''wikisource.org'')](http://en.wikisource.org/wiki/Compton,_Spencer_(1673%3F-1743)_(DNB00))
Kalvystės muziejus

**[[Kalvystė]]s muziejus** – Mažosios Lietuvos istorijos muziejus padalinys, įsikūręs Klaipėdoje, Šaltkalvių g.  2,2a. Įkurtas 1979 m., o atidarytas 1992 m. rugpjūčio 5 d. Klaipėdoje, buvusioje G. Kackės ir F. Grimo kalvėje. Jame eksponuojami Klaipėdos krašto kalvių darbo įrankiai, jų pagaminti daiktai, bei Mažosios Lietuvos ir senųjų Klaipėdos kapinių kryžiai, tvorelės, vartai ir tik uostamiesčiui būdingos senosios vėtrungės.

Muziejuje veikia kalvė, kurioje galima įsigyti originalių kalvystės dirbinių.

## Kūrimosi istorija

Klaipėdos krašte kalviai žinomi nuo XVI a. Jie miesto statyboms tiekė kaltines vinis, durų, langų ir krosnių apkaustus, vėjarodžius, gatvės žibintus, turėklus, dureles. XIX a. viduryje krašte paplito vietos meistrų lieti ir kaltiniai kryžiai, kapinių tvorelės. XIX a. pabaigoje Šaltkalvių gatvėje įsikūrė Gustavas Kackė (*Gustav Katzke*) su savo mokiniais. Kalvė gamino žemės ūkio padargus, senamiesčio namų puošybos detales, meniškus kryžius ir tvoreles. G. Kackė buvo vienintelis Klaipėdos krašto kalvis, gavęs tarptautinį sidabro medalį už meninę kalvystę. Jo kalvė veikė iki 1944 m., o pats šeimininkas pasitraukė į Vokietiją.

Po Antrojo pasaulinio karo Klaipėdoje buvo pasilikę vos keliolika vietinių gyventojų. Neprižiūrimi nyko istorijos ir kultūros paminklai, kapinės: metaliniai kryžiai, tvorelės ir kitos dalys buvo vežami į metalo laužą. Klaipėdiečiui kalviui, metalo restauratoriui Dionizui Varkaliui pavyko išgelbėti ir išsaugoti dalį kapinių paminklų – 8 sunkvežimius kryžių, tvorelių, vartelių. Jo rūpesčiu restauruota apgriuvusi žinomo Klaipėdos kalvio Gustavo Kackės (Gustav Katzke) kalvė su išlikusiais senaisiais darbo įrankiais bei įranga. Jo idėją restauruoti šį ir gretimą pastatą, įrengti nuolatinę kalvystės darbų ekspoziciją palaikė tuometinė Klaipėdos miesto valdžia. Pastatai buvo perduoti Kultūros skyriaus žinion, skirtos reikalingos lėšos. Senojoje kalvėje buvo atgaivintas kalvystės amatas, o kieme įrengta laikina kapinių kryžių ir tvorelių ekspozicija. 1991 m. senoji kalvė tapo Mažosios Lietuvos istorijos muziejaus padaliniu. 1992 m. baigus pagrindinio pastato restauravimą, atidarytas Kalvystės muziejus – Mažosios Lietuvos istorijos muziejaus padalinys.

## Galerija

A horseshoe's ball at Blacksmith Museum in Klaipeda - panoramio.jpg
Blacksmith Museum - Kalvystės Muziejus at Klaipeda - panoramio.jpg
Lietuviški metaliniai kryžiai Kalvystės muziejuje.jpg
Lietuviški metaliniai kryžiai Kalvystės muziejuje (2).jpg


## Šaltiniai

## Nuorodos

* Kalvystės muziejus
Šilutės muziejus

**Šilutės Hugo Šojaus muziejus** – įsikūręs Šilutėje, Lietuvininkų g. 4, šalia Geltonojo tilto per Šyšą. Muziejus turi keturias ekspozicijas, kurios yra įsikūrusios Šilutėje, Macikuose ir Švėkšnoje.

## Istorija

Įkurtas XIX a. pabaigoje dvarininko Hugo Šojaus. Matydamas, kaip dėl Pramonės revoliucijos Prūsijos karalystėje nyksta lietuvininkų tradicijos ir verslai, savo dvare pradėjo kaupti Klaipėdos krašto etnografinę medžiagą, rinko tautosaką. Dvaro muziejuje buvo sukaupta etnografinių baldų, rūbų, dokumentų, spaudinių, žemėlapių kolekcija. Tai buvo pirmasis muziejus Klaipėdos krašte, prieinamas inteligentijai, mokslininkams. Antrojo pasaulinio karo metais dvaras ir dvaro muziejus labai nukentėjo. Tuo metu čia apsistojusi Raudonoji armija nuniokojo muziejų. 1948 m. rugpjūčio mėn. dvaro pastatai buvo perduoti sodininkystės ir bitininkystės mokyklai, o muziejus perkeltas į buvusį gyvenamąjį namą miesto centre. 1949 m. lapkričio 7 d. atidarytas Šilutės Kraštotyros muziejus. 1990 m. Šilutės kraštotyros muziejus buvo pervadintas į Šilutės muziejų. 2005 m. sausio mėnesį į restauruotą Hugo šojaus dvarą persikėlė Šilutės muziejus.

## Ekspozicijos

Muziejus turi išviso keturias ekspozicijas.
* Hugo Šojaus dvaras
* Hermano Zudermano memorialinis muziejus (Macikų k.)
* Macikų lageris
* Švėkšnos muziejus (įsikūręs Švėkšnos Saulės gimnazijoje)

## Šaltiniai

## Nuorodos
* Šilutės muziejaus oficialus puslapis (lt, ang, vok, ru kalbomis)

## Galerija

File:Hugo Šojaus dvaras 2017.jpg|Hugo Šojaus dvaras
File:Zudermano gimtinė. Macikų kaimas.jpg|H. Zudermano muziejus Macikuose
File:Macikai. Buves lageris.jpg|Macikų koncentracijos stovykla
File:Sveksnos gimnazija.2007-08-19.jpg|Švėkšnos Saulės gimnazija, kurioje veikia ir Švėkšnos muziejus
ISO 3166-2:VC

**ISO 3166-2:VC** – Tarptautinės standartizacijos organizacijos nustatyto standarto ISO 3166-2 pokodis, kuris taikomas Sent Vinsentui ir Grenadinui nusakyti administracinius vienetus.

Šiuo metu Sent Vinsentui ir Grenadinui ISO 3166-2 kodai yra nustatyti 6 parapijoms.

Kiekvienas kodas yra sudarytas iš dviejų dalių, atskirtas brūkšnio. Kodo pradžia yra VC – ISO 3166-1 Alfa-2 kodas. Antra dalis yra du skaitmenys:
* 01–05: parapijos Sent Vinsento saloje
* 06: parapija šiaurinėje Grenadinų dalyje

## Kodai

## Nuorodos
* ISO 3166-2, visų šalių regionų kodų lentelė.
* ISO 3166-1, šalių kodų lentelė.
Howard Shore

**Hauardas Leslis Šoras** (; g. 1946 m. spalio 18 d.) – Kanados kompozitorius. Jis sukūrė garso takelius daugiau kaip 80 filmų, tarp kurių garsiausi yra trilogijai „Žiedų valdovas“. Už juos Šoras pelnė tris Oskaro apdovanojimus. Šoras daug kartų dirbo su režisieriumi Deividu Kronenbergu ir nuo 1979 m. parašė muziką beveik visiems jo filmams, išskyrus vieną.

Jis taip pat parašė muziką ir keletui koncertų, įskaitant pagal 1986 m. Kronenbergo filmą pastatytą „The Fly“ operą, kurios premjera įvyko 2008 m. Paryžiaus „Châtelet“ teatre. Trumpas kūrinys buvo atliktas Wanamaker Organ vargonais ir Filadelfijos orkestro, o trumpą uvertiūrą atliko Šveicarijos XXI a. simfoninis orkestras. Hauardas Šoras taip pat sukūrė garso takelį filmui „Užtemimas“, kuris yra trečiasis iš penkių „Saulėlydžio“ sagos filmų.

Be trijų Oskaro apdovanojimų, Šoras pelnė tris Auksinio gaublio ir keturis Grammy apdovanojimus.

## Filmografija

* *The Brood* (1979 m.)
* *Scanners* (1981 m.)
* *Videodrome* (1983 m.)
* *After Hours* (1985 m.)
* *Fire with Fire* (1986 m.)
* *[[Musė (filmas)|Musė]]* (1986 m.)
* *Big* (1988 m.)
* *Dead Ringers* (1988 m.)
* *An Innocent Man* (1989 m.)
* *The Local Stigmatic* (1990 m.)
* *[[Avinėlių tylėjimas]]* (1991 m.)
* *A Kiss Before Dying* (1991 m.)
* *Naked Lunch* (1991 m.)
* *Prelude to a Kiss* (1992 m.)
* *Single White Female* (1992 m.)
* *Sliver* (1993 m.)
* *Guilty as Sin* (1993 m.)
* *M. Butterfly* (1993 m.)
* *Mrs. Doubtfire* (1993 m.)
* *[[Filadelfija (filmas)|Filadelfija]]* (1993 m.)
* *The Client* (1994 m.)
* *Ed Wood* (1994 m.)
* *Nobody's Fool* (1994 m.)
* *Moonlight and Valentino* (1995 m.)
* *[[Septyni (filmas)|Septyni]]* (1995 m.)
* *[[Before and After]]* (1996 m.)
* *Crash* (1996 m.)
* *The Truth About Cats & Dogs* (1996 m.)
* *That Thing You Do!* (1996 m.)
* *[[Striptizas (filmas)|Striptizas]]* (1996 m.)
* *[[Žaidimas (1997 filmas)|Žaidimas]]* (1997 m.)
* *Cop Land* (1997 m.)
* *Gloria* (1999 m.)
* *[[eXistenZ]]* (1999 m.)
* *Analyze This* (1999 m.)
* *Dogma* (1999 m.)
* *High Fidelity* (2000 m.)
* *The Cell* (2000 m.)
* *The Yards* (2000 m.)
* *The Score* (2001 m.)
* *[[Žiedų valdovas. Žiedo brolija (2001 filmas)|Žiedų valdovas. Žiedo brolija]]* (2001 m.)
* *[[Niujorko gaujos]]* (2002 m.)
* *Panic Room* (2002 m.)
* *Spider* (2002 m.)
* *[[Žiedų valdovas. Dvi tvirtovės]]* (2002 m.)
* *[[Žiedų valdovas. Karaliaus sugrįžimas (2003 filmas)|Žiedų valdovas. Karaliaus sugrįžimas]]* (2003 m.)
* *[[Aviatorius (filmas)|Aviatorius]]* (2004 m.)
* *A History of Violence* (2005 m.)
* *[[Infiltruoti]]* (2006 m.)
* *Soul of the Ultimate Nation* (2007 m.)
* *The Last Mimzy* (2007 m.)
* *Eastern Promises* (2007 m.)
* *[[Abejonė (filmas)|Abejonė]]* (2008 m.)
* *The Betrayal* (2008 m.)
* *[[Užtemimas (filmas)|Užtemimas]]* (2010 m.)
* *Edge of Darkness* (2010 m.)
* *A Dangerous Method* (2011 m.)
* *[[Hugo (filmas)|Hugo]]* (2011 m.)
* *Cosmopolis* (2012 m.)
* *The Spider* (2013 m.)
* ** (2012 m.)
* *The Hobbit: The Desolation of Smaug* (2013 m.)
* *The Hobbit: There and Back Again* (2014 m.)


## Nuorodos
*
Lietuvos dviračių sporto federacija

**Lietuvos dviračių sporto federacija** – pagrindinė šalies dviračių sporto organizacija. Būstinė – Žemaitės g. 6, Vilnius.

## Istorija
Lietuvos dviračių sporto federacija įkurta 1922 m.

1991 m. LDSF atgavo narystę Tarptautinėje dviračių sporto sąjungoje. Šiuo metu federacija jungia 39 dviračių sporto klubų narius.

2015 m. įkurta pirmoji Lietuvoje profesionali dviračių sporto komanda „Staki–Baltik vairas“.

## Struktūra
* Prezidentas – 
* Viceprezidentai – 
* Generalinis sekretorius/ė – 

## Čempionatų rengimas
* 2012 m. Europos treko čempionatas

## Nuorodos
* Oficiali svetainė
Krkonošiai

**Krkonošiai** arba **Karkonošiai** (, ) – kalnagūbris Sudetų kalnų sistemoje, eina ties Čekijos ir Lenkijos siena ir sudaro gamtinę ribą tarp Silezijos ir Bohemijos. Aukščiausia vieta – Snežkos kalnas (1603 m). Kalnai nuožulnūs, šiauriniai šlaitai statūs, pietiniai – lėkšti. Apačioje auga bukų ir pušų miškai, aukščiau – eglių ir kėnių giraitės, o viršūnėse – alpinės pievos ir viržynai. Yra geležies, vario rūdų, akmens anglių telkinių. Krkonošėje išteka Elbės upė.

Krkonošiai yra svarbus turistinis objektas, yra nemažai kalnų kurortų (Špindleruv Mlynas, Janske Laznė, Harachovas ir kt.). Čekijos pusėje yra 1963 m. įsteigtas Krkonošo nacionalinis parkas (549 km²), o Lenkijos pusėje – 1959 m. įsteigtas Karkonošių nacionalinis parkas (55 km²).


File:Kamienczyk Waterfall 2005-08.jpg|Kamenčiko krioklys
File:Snezka5.JPG|Snežka
File:Chojnik 01.jpg|Choiniko pilis
File:Labski Szczyt.jpg|Violikas/Labės viršukalnė


## Šaltiniai
Lietuvos gyventojų genocido ir rezistencijos tyrimo centras

**Lietuvos gyventojų genocido ir rezistencijos tyrimo centras** –  tarpžinybinė valstybės institucija, tirianti genocido bei nusikaltimų žmonijai ir žmoniškumui apraiškas, Lietuvos gyventojų persekiojimą okupacijų metais.
Nuo 1992 m. veikiantis Centras užsiima rezistencinio judėjimo tyrimais, inicijuoja genocido organizatorių ir vykdytojų teisinį įvertinimą. Taip pat rūpinasi laisvės kovotojų ir genocido aukų atminimo įamžinimu, studijuoja ir skelbia buvusios SSRS specialiųjų tarnybų dokumentus.

## Išnašos

## Nuorodos
* Svetainė
Tarnica

**Tarnica** () – kalnas pačiuose Lenkijos pietryčiuose, Beščiadų masyve. Aukštis – 1346 m. Kalnas iškilęs 500 m virš Volosatkos slėnio. Turi dvi viršūnes – 1339 ir 1346 m aukščio. Pietinis šlaitas status, šiaurinis – nuožulnus.
Beščiadai

**Beščiadai** (, ) – kalnų masyvas Lenkijoje ir Ukrainoje, Karpatų kalnų rytinėje dalyje, Rytų Beskidų grupėje. Ukrainai priklausanti Beščiadų pusė vadinama Rytų Beščiadais arba Vandenskyros kalnagūbriu. Ilgis ~60 km. Sudarytas iš flišo. Aukščiausia vieta – Pikujo kalnas (1408,3 m), aukščiausia vieta Lenkijoje – Tarnica (1346 m). Šlaitai miškingi.

Beščiadai yra viena rečiausiai gyvenamų kalnų sričių Europoje. Lenkijos pusėje įsteigtas Beščiadų nacionalinis parkas.

## Galerija

File:Halicz bieszczady.jpg|Haličo kalnas
File:Верховинский Вододельный хребет-2.jpg|Ukrainos pusė
File:Widok na Tarnicę.jpg|Vaizdas į Tarnicą
File:PoloninaCarynska.jpg|Polonina Carinska
Augalų dauginimas auginiais

**Augalų dauginimas auginiais** – augalo dauginimas iš vegetatyvinių augalo dalių: lapų, ūglių, šaknų. Tai nelytinis vegetatyvinis ( – *atgijimas, išaugimas*) dauginimosi būdas.

Augalų dauginimas auginiais yra vienas paprasčiausių augalų dauginimo būdų. Taip galima dauginti gėles, krūmus, kai kuriuos medžius. Vegetatyviniu būdu galima gana greitai padauginti augalus.
Šitaip dauginant palikuonys paveldi tas pačias savybes kaip motininis augalas, jie yra genetiškai vienodi, išlaiko identiškas formas, spalvas ir augimo greitį, o tai labai vertina sodininkai, gėlininkai. Auginiams atrenkami patys gražiausi ir geriausi augalai.
Lesteršyras

**Lesteršyras** () – grafystė Rytų Midlandse, Anglijoje, neturinti išėjimo prie jūros. Pavadinta pagal Lesterio miestą, kuris anksčiau buvo grafystės administracinis centras. Lesterio miestas yra administruojamas atskirai nuo Lesteršyro. Grafystė šiaurės vakaruose ribojasi su Derbišyru, šiaurėje su Notingamšyru, rytuose su Rutlandu, pietvakariuose su Vorikšyru skiria *Watling Street (A5 greitkelis)*. Vakaruose su Stafordšyru, šiaurės rytuose su Linkolnšyru, bei pietryčiuose su Nortamptonšyro grafyste.

Grafystėje gyvena apie vieną milijoną gyventojų, įskaitant ir Lesterio miestą.

## Istorija
Lesteršyras yra paminėtas Paskutiniojo teismo knygoje. 1087 m. pirmas grafystės pavadinimas buvo *Laegrecastrescir*.

## Nuorodos
* Lesteršyras  Atviro katalogo projektas
Rapolas Okulič-Kazarinas

**Rapolas Okulič-Kazarinas (Okulič-Kozarinas)** (g. 1857 m. spalio 24 d. Mogiliovo gubernijoje (dab. Baltarusijoje) – 1919 m. balandžio 27 d. Kaune) – generolas majoras, Lietuvos kariuomenės savanoris, vienas iš Lietuvos karo aviacijos pradininkų. Palaidotas Kaune, Eigulių kapinėse.

## Biografija

R. Okulič-Kazarinas karinę tarnybą pradėjo 1873 m. Rusijos kariuomenės 28 pėstininkų divizijos (*28 пехотная дивизия*) trečiajame pėstininkų pulke. Netrukus dvejiems metams buvo pasiųstas mokytis į Rygos pėstininkų junkerių mokyklą. Ją baigęs 1875 m. grįžo į savo pulką. 1878 m. tarnyboje buvo pakeltas į poručikus, paskirtas kuopos vadu. 1888 m. pakeltas į štabskapitonus.

1902 m. mokėsi karininkų šaulių mokykloje, jam buvo suteiktas papulkininkio laipsnis. 1903–1904 m. buvo pulko teismo pirmininkas. 1904 m. tarnavo 159 Gurijos pėstininkų pulke (*Гурийский 159-й пехотный полк*) 3–iojo bataliono vadu. 1905 m. paskirtas pulko vadu ir su pulku išsiųstas į Mandžiūriją. 1906 m. perkeltas į 3 Dono pėstininkų pulką, paskirtas 4–ojo bataliono vadu. 1911 m. pakeltas į pulkininkus. 1912 m. pakeltas į generolus majorus ir paleistas į atsargą.

## Veikla Lietuvoje

1919 m. kovo 29 d. savanoriu įstojo į Lietuvos kariuomenę. Kaip karininkas paskirtas bombų sandėlio prižiūrėtoju. Nuo 1919 m. balandžio 5 d. ėjo Aviacijos mokyklos viršininko pareigas.

Lietuvoje R. Okulič-Kazarinas po mirties buvo apdovanotas Savanorių (1930) ir Lietuvos nepriklausomybės (1931) medaliais.

## Literatūra

* „Lietuvos kariuomenės karininkai 1918-1953”, Vilnius: Lietuvos nac. muziejus, 2001. ISBN 9955-415-11-8

## Nuorodos

* Rapolo Okulič-Kazarino biografija
Vrindavanas

**Vrindavanas** () – miestas Indijoje, vakarų Utar Pradeše, 10 km į šiaurę nuo Mathuros, prie Jamunos upės. Greta praeina Delio–Agros plentas. Svarbus hinduistinis piligrimystės centras, laikomas Viešpaties Krišnos gimtine ir vaišnavizmo šventuoju miestu. Mieste yra šimtai šventyklų, skirtų Krišnai ir Radhai, gausu ašramų, ghatų, yra šventasis Govardhano kalnas. Dauguma šventyklų pastatytos XVIII–XIX amžiuje, ISKCON judėjimui svarbiausia yra 1975 m. įkurta Šri Krišnos-Balaramos šventykla. Į Vrindavaną traukia ne tik piligrimai iš viso pasaulio, bet ir aukštųjų kastų našlės, asketai bei turtingi indai.

## Istorija

Remiantis Bhagavata Purana ir Gytagovinda, Vrindavano apylinkių miškuose savo jaunystę praleido Krišna (vėliau tapęs „Mahabharatos“ įvykių dalyviu). Jis su broliu Balarama buvęs piemeniu, vėliau susipažino su piemenaite (gope) Radharane, kuri tapo jo pora.

Pats Vrindavanas yra senas miestas, bet laikui bėgant jo reikšmė nunyko. Jo atgimimas siejamas su Čaitanyjos Mahaprabhu veikla. 1590 m. pastatyta Viešpaties Govindos šventykla yra seniausia iš dabar stovinčių šventyklų. Paskutiniaisiais amžiais miestas išaugo, čia įsikūrė daug turtingų indų.


File:Temple GovindaDev.JPG|Viešpaties Govindos šventykla
File:Prem mandir Vrindavan.JPG|Krišnos-Balaramos šventykla
File:Madanmohan Mandir Vrindavan.JPG|Madan Mohano šventykla
File:Bankebihari temple main gate Vrindavan.JPG|Banke-Bihari šventykla
Anatolijus Okulič-Kazarinas

**Anatolijus Okulič-Kazarinas (Okulič-Kozarinas)** (g. 1903 m. sausio 29 d. Marijampolėje – 1991 m. vasario 19 d. Kaune) – savanoris, pasižymėjęs kovose už Lietuvos nepriklausomybę. 1939 m dalyvavo žygyje į Vilnių. Lietuvos kariuomenės majoras, Norilsko lagerio kalinys 1941-1950 m.

Palaidotas Kaune, Eigulių kapinėse.

## Literatūra

* „Lietuvos kariuomenės karininkai 1918-1953”, Vilnius: Lietuvos nac. muziejus, 2001. ISBN 9955-415-11-8

## Nuorodos

* Istorijos klubas „Kopar“: Anatolijus Okulič-Kazarinas
PlayStation 4

**PlayStation 4** () – „Sony“ korporacijos kompiuterinių žaidimų konsolė, Šiaurės Amerikoje išleista 2013 m. lapkričio 15 d., Europoje, Australijoje, Naujojoje Zelandijoje ir Brazilijoje – lapkričio 29 d. Tai ketvirtoji įmonės žaidimų konsolė; PlayStation 3 tęsinys. Kartu su „Nintendo“ Wii U ir „Microsoft“ Xbox One, PS4 yra aštuntosios kartos kompiuterinių žaidimų konsolė.

## Techninė įranga

PlayStation 4 turi įmontuotą x86-64 architektūros 8 branduolių AMD procesorių. Tai esą turėtų palengvinti žaidimų kūrimą kitos kartos žaidimų konsolėms, pritraukti daugiau kūrėjų. Konsolė taip pat pasižymi 8 GB GDDR5 atmintimi, spartesniu Blu-ray Disc įrenginiu, įprastais lustais vaizdo bei garso apdorojimui ir kitų pašalinių užduočių atlikimui. Standžiajame diske yra iki 500 GB laisvos vietos (iš jų 408 GB skirta naudojimui); taip pat patvirtinta, jog galimi variantai su SSD diskais.

2016 m. išleista PS4 (Slim) konsolė, kuri yra plonesnė ir lengvesnė PS4 versija su tokiais pačiais techniniais parametrais, išskyrus pašalintą optinę audio jungtį. 2016 m. išleista atnaujinta konsolės versija PlayStation 4 Pro. 2016 m. išleistas PlayStation VR − 3D vaizdo akiniai, skirti žaisti virtualios realybės (VR) žaidimus su PS4 konsolėmis.
### Techniniai duomenys

### PlayStation 4 Pro

PlayStation 4 Pro yra 2016 m. išleista atnaujinta ir galingesnė originalios PS4 versija. Ji yra šiek tiek didesnė ir apie 0,5 kg sunkesnė. Išorės dizaine pridėta trečia atskira sekcija. Šios konsolės 8 branduolių procesoriaus (CPU) taktinis dažnis yra 2,1 GHz (buvo 1,6 GHz) ir vaizdo grafikos procesorius (GPU) gali atlikti 4,2 TFLOPS (buvo 1,8 TFLOPS) ir grafine galia yra ekvivalentus "AMD Radeon RX 570" vaizdo plokštei. Atnaujinta Wi-Fi, HDMI ir Bluetooth jungčių įranga. Papildomai įrengta 1 GB DDR3 tipo RAM atminties ne žaidimų funkcijoms. PS4 Pro gali perteikti žaidimų vaizdą 4K raiška skirtingai nuo originalaus PS4, tačiau jos Blu-ray grotuvas išliko toks pat ir gali perteikti vaizdą iš fizinių diskų tik 1080p raiška.

## Programinė įranga ir paslaugos

„Sony“ pristatė naujų aplikacijų ir paslaugų, kaip, pvz., PlayStation App, kuri leidžia PS4 savininkams pasinaudoti savo išmaniaisiais telefonais ir planšetėmis kaip antruoju ekranu ir taip patobulinti bei paįvairinti žaidimo stilių. Tokią pačią funkciją gali atlikti ir PlayStation Vita delninė konsolė. Įmonė taip pat pristatė debesų kompiuterijos paslaugą Gaikai, kurioje bus saugomi žaidimai ir jų parsisiųstas papildomas turinys. Žaidimų pulte įmontuotas *share* ('dalintis') mygtukas, kurį spustelėjus žaidėjas gali matyti transliuojamą draugų *in-game* vaizdą. „Sony“ planuoja didesnį dėmesį skirti žaidimui asmenų grupėse.


Sony-PlayStation-Move-Controller.png|PlayStation Move pultas
Sony-PlayStation-Move-Navigator.jpg|PlayStation Move pultas
DualShock 4.jpg|DualShock 4 pultas
PS4-Camera.JPG|PlayStation Camera


## Išnašos

## Nuorodos

* Oficiali svetainė
Biabu

**Biabu** () – miestas Sent Vinsente ir Grenadinuose, Sent Vinsento salos pietrytinėje pakrantėje, Šarlotės parapijoje. Jis yra į šiaurės rytus nuo sostinės Kingstauno prie kranto kelio, kuris į šiaurę jungia Džordžtauną.
Sent Vinsento ir Grenadinų himnas

**Sent Vinsento ir Grenadinų himnas** – valstybinis Sent Vinsento ir Grenadinų valstybės simbolis, pagal pirmuosius teksto žodžius vadinamas ***Saint Vincent Land so Beautiful*** („Sent Vinsente, nuostabioji žeme“). Himnas sukurtas 1976 m. kompozitoriaus Joel Bertram Miguel ir rašytojo Phyllis Joyce McClean Punnett. Oficialiai patvirtintas 1979 m., šaliai paskelbus nepriklausomybę.

## Eilės

## Nuorodos
* Vokalinis atlikimas
* Instrumentinė versija
Derikas

**Derikas** () – miestas Sent Vinsente ir Grenadinuose, Bekijos saloje, kuri yra dalis Grenadinų salynų, pietinėje pakrantėje, Grenadinų parapijoje. Prie kelio į Port Elizabetą, kuriame yra jūrų uostas. Yra J. F. Mitchell oro uostas.
Kampinoso nacionalinis parkas

**Kampinoso nacionalinis parkas** () – saugoma gamtos teritorija Lenkijoje, Mazovijos vaivadijoje, į vakarus nuo Varšuvos, apima Vyslos kairiajame krante (senslėnyje) esančią Kampinoso girią (nuo 2000 m. biosferos rezervatas). Įkurtas 1959 m. ir apima 385,44 km² plotą. Administracija – Izabelino kaime.

Parkas yra ties Vyslos, Narevo, Vkros, Bugo ir Bzuros upių santaka. Parke saugomi žemyninių smėlio kopų gūbriai, kurių didžiausias absoliutinis aukštis 105 m (santykinis iki 30 m), taip pat tarp jų esančios pelkės (daugiausia nusausintos) bei durpynai. Kopos apaugusios pušynais, mišriaisiais miškais, o kloniuose veši alksnynai, pievos. Parke sutinkamos lūšys, briedžiai, bebrai, suopiai, juodieji gandrai, pilkosios gervės, ereliai rėksniai.

Parke yra muziejus, 1863 metų sukilėlių kapas, hitlerininkų nužudytų gyventojų ir 1944 metų partizanų kapai.


File:PL Wolka Węglowa02.jpg|Parko kraštovaizdis
File:POL Kampinos National Park (3).JPG|Smėlynai
File:Poland Kampinos Alces alces 1.jpg|Briedis parke
File:Plapis Witold Stone01.jpg|Vitoldo Plapiso paminklinis akmuo


## Šaltiniai
Kartuzai

:: *Apie vienuolių ordiną žr. [[Kartūzai]]*.

**Kartùzai**  (, kašub. *Kartuzë*) – miestas šiaurės Lenkijos šiaurėje, Pamario vaivadijoje, Kašubų aukštumoje, 32 km į vakarus nuo Gdansko. Apskrities (pavieto) centras. Miestas įsikūręs ežeringoje vietovėje, šalia Karčemno, Mažojo Klaštorno, Didžiojo Klaštorno ir Melenko ežerų. Stotis prie Gdansko Pruščiaus–Lebos geležinkelio linijos. Metalo, medienos apdirbimo, maisto pramonė, gaminami vaistai, pagalbinė mokslo priemonės. Plėtojami dailieji amatai (siuvinėjimas, keramikos dirbiniai), turizmas, vandens sportas.

Kartuzai yra kašubų kultūrinis centras. Veikia Kašubų muziejus, kasmet liepos mėnesį vyksta mugė. Yra barokinė Švč. Mergelės Marijos Ėmimo į dangų bažnyčia (pastatyta 1386 m., perstatyta 1733 m.). Netoli miesto įsteigtas Kašubų kraštovaizdžio parkas.

## Istorija

Dabartinio miesto teritorija gyvenama nuo neolito laikų. 1381 m. pastatytas kartūzų vienuolynas, o 1391 m. jau buvo kaimas ir palivarkas. Po ATR padalinimų atiteko Prūsijai, vienuolyno valdos buvo konfiskuotos, vėliau uždarytas ir vienuolynas. Miesto teisės suteiktos 1923 m.

## Galerija

Kartuzy.jpg|Miesto aerofotografija
Kartuzy kosciol 2.jpg|Švč. Mergelės Marijos Ėmimo į dangų bažnyčia
Kartuzy (Kartuzë), Kolegiata Wniebowzięcia Najświętszej Maryi Panny - fotopolska.eu (236405).jpg|Vienas vienuolyno pastatų


## Šaltiniai
Kartūzai (reikšmės)

**Kartūzai** gali reikšti:

* Kartūzai – katalikų vienuolių ordinas;
* Kartūzai – miestas Lenkijoje.
Mustique Airways

**Mustique Airways** – oro linijų bendrovė Sent Vinsente ir Grenadinuose.

## Flotilė
* Merlyn Commander
* Britten-Norman Islander
* DHC-6 Twin Otter

## Aptarnauja
* Miustikas
* Junionas
* Kanuanas
* Barbadosas
* Martinika
* Grenada
* Šv. Bartolomėjaus sala
* San Martenas
* Sent Lusija
Gopė

**Gopė** arba **gopika** ( – 'piemenaitė, karviaganė') – sąvoka, sutinkama hinduizme, dažniausiai vartojama kalbant apie karves ganančių piemenaičių grupę, kurios yra garsios vaišnavizmo teologijoje dėl jų besąlygiško atsidavimo (bhaktės) Krišnai, nupasakoto Bhagavatos puranoje ir kituose puraniniuose tekstuose. Šioje grupėje, viena gopė, vardu Radha (arba Radhika) vaidina ypatingai svarbų vaidmenį daugelyje vaišnavų tradicijų, ypatingai gaudija vaišnavizme. Ji laikoma aukščiausiojo viešpaties palaimos įsikūnijimu. XV–XVI a. vaišnavai gopės kultą pagrindė teologiškai, jas laiko tobulo atsidavimo dievui pavyzdžiais.

Pasak tekstų, Vrindavane, kur Krišna praleidęs jaunystę, gopės buvo jo intymiausių žaidimų (lyla) dalyvės. Pagal sakmes apie gopių meilę Krišnai sukurta grožinių kūrinių įvairiomis Indijos kalbomis, svarbiausi – Bhagavatapurana ir Džajadevos poema „Gytagovinda“.

## Šaltiniai
Kamena Gura

**Kamèna Gurà**  (, ) – miestas pietvakarių Lenkijoje, Žemutinės Silezijos vaivadijoje, 95 km į pietvakarius nuo Vroclavo, Sudetų pašlaitėje, prie Bobro upės (ir jo intako Zadrnos žiočių). Apskrities (pavieto) centras. Miestas įsikūręs prie istorinio kelio, jungusio Sileziją ir Prahą (dabar juo eina plentas Bydgoščius–Praha). Stotis prie Valbžycho–Jelenia Guros geležinkelio linijos. Svarbus tekstilės pramonės centras (šilko, lino gaminių, trikotažo gamyba), taip pat siuvimo, odos ir avalynės pramonė, tekstilės pramoninių mašinų gamyba. Apdirbama mediena, maisto produktų, statybinių medžiagų, metalo dirbinių gamyba. Netoli miesto kasamas kvarcinis smėlis, dolomitas. Vystomas turizmas.

Yra Žemutinės Silezijos audimo muziejus. Stovi XVI a. renesansinė Šv. Petro ir Pauliaus bažnyčia su XIV a. gotikine presbiterija, 1720 m. barokinė Rožinio Dievo Motinos bažnyčia, 1905 m. neorenesansinė rotušė, yra 1569 m. renesansinės pilies liekanos.

## Istorija

Kamena Gura rašytiniuose šaltiniuose minima nuo 1249 m., o miesto teises gavo 1292 m. Pradžioje buvo pavaldi Silezijos Piastams, bet 1392 m. atiteko Čekijai. XVI–XVIII a. buvo didelis amatų ir prekybos centras, suklestėjo tekstilės pramonė. XIX a. buvo apskrities centras.

## Galerija

Kamienna Góra, ruiny zamku - 27 IV 2012 r..JPG|Pilies liekanos
Kamienna Góra, ratusz - 27 lutego 2010 r.JPG|Rotušė
Kościół pw. śś Apostołów Piotra i Pawła - Aw58 - 4 lutego 2010 r. DSC01006.jpg| Šv. Petro ir Pauliaus bažnyčia
Kamienna Góra, Bóbr - 14 maja 2012 r..jpg|Bobras mieste
Kamienna Góra, gmach Sądu Rejonowego - 6 marca 2010 r..jpg|Teismas
Kamienna Góra, Osiedle Krzeszowskie - 3 stycznia 2009 r..jpg|Blokinis namas


## Šaltiniai
Ekshumacija

**Ekshumacija** ( 'iškasu iš žemės') – lavono iškasimas papildomiems tyrimams atlikti.

Žmonių lavonai yra ekshumuojami dėl įvairių priežasčių, kaip kad, pavyzdžiui, vykdant kriminalinį tyrimą arba perlaidojant palaikus. Taip pat ekshumacija gali būt įvykdyta neteisėtai: kapų plėšimo atveju arba norint išniekint kapavietę. Daugeliu atveju teisėtai ekshumacijai atlikti yra reikalingas teismo arba mirusiojo artimojo leidimas.
Kelcų-Sandomiero aukštuma

**Kelcų-Sandomiero aukštuma** () – aukštuma pietryčių Lenkijoje, Pilicos ir Vyslos tarpupyje, rytinėje Mažosios Lenkijos aukštumos dalyje. Centrinė dalis aukščiausia ir vadinama Švento Kryžiaus kalnais. Ten yra aukščiausia masyvo vieta – Lysicos kalva (612 m). Pietrytinė dalis vadinama Sandomiero aukštuma.

Paviršių dengia kvartero laikotarpio smėlis, o pietryčiuose – liosas. Šv. Kryžiaus kalnai pasižymi karstiniais kraštovaizdžiais, urvais. Aukštumą dengia miškai (pušynai, eglynai, mišrieji miškai). Yra sukultūrintų kraštovaizdžių. Pagrindinės upės (Vyslos baseinas): Nida, Čarna, Kamena.

Įsteigtas Švento Kryžiaus nacionalinis parkas. Aukštumoje yra Kelcų, Sandomiero miestai.


File:Polska ŚwiętokrzyskiPN 008.jpg|Švento Kryžiaus kalnai
File:Lysica 20080701 3630.jpg|Lysica


## Šaltiniai
Kempnas

**Kempnas** () – miestas Lenkijos pietvakariuose, Didžiosios Lenkijos vaivadijoje, prie Nesubo upės (Prosnos intakas), 76 km nuo Vroclavo. Apskrities centras. Pro miestą eina Varšuvos-Prahos plentas, yra stotis prie Poznanės-Katovicų geležinkelio linijos. Mašinų (aplinkosaugos įrangos, staklių, chemijos pramonės įrenginių), chemijos, metalo apdirbimo, statybinių medžiagų gamybos, medienos apdirbimo ir baldų gamybos, maisto, siuvimo pramonė. Yra krašto muziejus, 1815 m. klasicizmo stiliaus sinagoga, 1863 m. evangelikų bažnyčia, 1846 m. klasicistinė rotušė, 1911 m. neobarokinė katalikų Šv. Martyno bažnyčia.

## Istorija

Kempnas rašytiniuose šaltiniuose minimas nuo 1282 m. Tuomet jau ten buvo pilis, vyko prekyba. Vėliau gyvenvietė sumenko, bet suklestėjo XVII a., kuomet čia iš Silezijos atsikėlė daug protestantų, kurie rado čia prieglobstį bei žydų. Kempno žydų bendruomenė buvo viena didžiausių šalyje. XVIII a. miestas buvo gelumbės audimo centras. Nuo XIX a. plėtota pramonė ir prekyba.

## Šaltiniai
Sėkmės karys

**Sėkmės karys** () – 1976 m. italų sukurta istorinė komedija apie 1503 m. vykusį karą tarp Prancūzijos ir Ispanijos bei 4 italų samdinius, kovojančius pastarųjų pusėje. 

## Pagrindiniai aktoriai
: *Aktorius – vaidmuo*
* Bud Spencer – Etorė Fieramoska
* Franco Agostini – Romanelo 
* Enzo Cannavale – Brakalonė  
* Jacques Dufilho – Marijanas de Tranis
* Andrea Ferreol – Leonora 
* Monica Strebel
Pravarde Dičkis

**Pravarde Dičkis** () – 1973 m. Italijos ir Vakarų Vokietijos sukurta kriminalinė komedija apie Neapolio policijos inspektorių Rizą, kurį suvaidino aktorius Badas Spenceris. Filmą režisavo Steno. 

Vėliau buvo sukurti dar 3 tęsiniai: Dičkis Honkonge, Dičkis Afrikoje ir Dičkis Egipte.

## Siužetas

Inspektorius Rizo, pravarde Dičkis, nesinešioja ginklo ir labiau pasikliauna savo fizine jėga. Jis turi savo informatorius, pažįsta daugelį miesto nusikaltėlių, kurie jį taip pat gerbia dėl sąžiningumo.

Tuo metu, kai policijai ima vadovauti naujas komisaras Tabasi, mieste padaugėja nusikaltimų, susijusių su narkotikais. Rizo išsiaiškina, kad tai Marselio mafija, ketinanti savo teritoriją išplėsti į Neapolį ir tam pasitelkusi vieną iš Kamoros mafijos šulų Baroną. Rizo suima jį, tačiau už įgaliojimų viršijimą pašalinamas iš tarnybos. Matydamas, kad vienas nieko nenuveiks, Rizo kreipiasi į likusius Kamoros vadus, siekdamas jų pagalbos neleisti mieste plisti narkotikams. Šie sutinka padėti ir netrukus jie suranda bei sunaikina laboratoriją, o Rizo perima milijono vertės narkotikų krovinį. 

Marselio atstovai pašalina Baroną, įkalčius nukreipdami į Rizo. Šis priverstas sprukti ir nuo policijos, įtardamas, kad naujasis komisaras gali būti išvien su nusikaltėliais.

## Pagrindiniai aktoriai
: *Aktorius – vaidmuo*
* Bud Spencer – inspektorius „Dičkis“ Rizo
* Adalberto Maria Merli – komisaras Tabasi 
* Mario Pilar – Antonino Perkuoko „Manamuza“  
* Angelo Infanti – Ferdinando Skarano „Baronas“
* Enzo Cannavale
* Carla Mancini

## Šaltiniai